TMT ขาขึ้นต่อเนื่อง! บวกอีก 6% โบรกฯเชียร์ซื้อกำไร Q4 โตเด่นในรอบ 3 ปี-เป้า 7 บ.
TMT ขาขึ้นต่อเนื่อง! บวกอีก 6% โบรกฯเชียร์ซื้อกำไร Q4 โตเด่นในรอบ 3 ปี-เป้า 7 บ.
14 ธ.ค. 2563

ผู้สื่อข่าวรายงานว่า บริษัท ทีเอ็มที สตีล จำกัด (มหาชน) หรือ TMT ณ เวลา 15.06 น. อยู่ที่ระดับ 6.25 บาท บวก 0.35 บาท หรือ 5.93% ด้วยมูลค่าซื้อขาย 4.51 ล้านบาท ราคาหุ้นปรับตัวแรงในรอบ 1 ปี 7 เดือน โดยเทียบตั้งแต่หุ้นยืนที่ระดับ 6.25 บาท เมื่อวันที่ 26 เม.ย.62

บล.เมย์แบงก์ กิมเอ็ง ระบุในบทวิเคราะห์ว่า กำไรไตรมาส 4/2563 จะดีสุดในรอบ 3 ปี ประมาณ 183 ล้านบาท (+17% เทียบไตรมาสก่อนหน้า, +789% เทียบช่วงเดียวกันของปีก่อน) จากราคาขายเหล็กที่เพิ่มสูงขึ้น  TMT ขายเหล็กเป็น Solution ไปยังอุตสาหกรรมการผลิต เป็นศูนย์บริการเหล็กครบวงจร คาดจะเติบโตดีกว่าอุตสาหกรรม สถานการณ์ราคาเหล็กที่ปรับเพิ่มขึ้น
ปรับประมาณการเพิ่มขึ้น คาดกำไรปี 2563 เท่ากับ 547 ล้านบาท โต 138% และ กำไรปี 2564 เท่ากับ 607 ล้านบาท เติบโต 11%  หุ้นปันผลดี 8.5-9.4%  คงแนะนำ TRADING BUY เพิ่มเป้าหมายเป็น 7 บาท
 